**5 - 8 кластар өсөн интернет-олимпиада һорауҙарына яуап**

**Нәбиуллина Вилиә Ирек ҡыҙы**

**Яңауыл ҡалаһы 1-се урта дөйөм белем биреү мәктәбе**

**муниципаль бюджет дөйөм белем биреү учреждениеһы**

**8-се б класы уҡыусыһы**

**2-се тур**

1. Белдең - бер һүҙ, белмәнең - мең һүҙ.
2. Телмәр эшмәкәрлегенең дүрт төрө: уҡыу,яҙыу,тыңлау,һөйләү
3. *Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла) Билдәләгән һүҙҙәр* ***иҫкергән һүҙҙәр ҡатламына инә.***

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* **Билдәләнгән һүҙҙәр шиғырҙа стилистик фигура- антитеза булып килгән.** Антитеза-ҡапма-ҡаршы ҡуйыу. Тәьҫир көсөн арттырыу өсөн төрлө төшөнсәләрҙе,күренештәрҙе,образдарҙы ҡапма-ҡаршы ҡуйып һүрәтләү.

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин)

**Йырлай алмам-1-се затта, йәшәй алмам-1-се затта, булайым-1-се затта.**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр **бәйләүестәр** тип атала.
2. Тыныш билдәләрен ҡуйығыҙ, аңлатығыҙ: **Ғилем- ҡош, аҡыл -ҡанат.** Был теркәүесһеҙ теҙмә ҡушма һөйләм,шуға беренсе һөйләмдән һуң өтөр ҡуйыла. Эйә менән хәбәр араһында (улар исем йәки исем урынында ҡулланылған һүҙҙәрҙән килгәндә) һыҙыҡ ҡуйыла.Беренсе һөйләмдә  **ғилем**- һөйләмдең эйәһе исемдән, **ҡош-** һөйләмдең хәбәре лә исемдән килгән.2-се һөйләмдә лә шулай уҡ **аҡыл**-һөйләмдең эйәһе,**ҡанат**-һөйләмдең хәбәре,икеһе лә исемдән һәм шуға һыҙыҡ ҡуйыла.
3. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)*

**Шул- күрһәтеү алмашы, әллә нимә –билдәһеҙлек алмашы.**

1. *Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим). Был һөйләмдә йәйәләр инеш һөйләм булғанға ҡуйылған. Һөйләүсенең әйтелгәнгә ҡарата мөнәсәбәте һөйләмдәр менән дә бирелә. Бындай һөйләмдәр **инеш һөйләмдәр** тип атала.

1. ***Көнөн****яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр **антонимдар** тип атала. Көнөн-төнөн,һауа-ер.

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Был һөйләмдәр составы буйынса **бер составлы ябай атама һөйләмдәр.**
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр :һыйыныр ни эшләр?ниндәй?(мөйөш)-сифат ҡылым,яна торғайны ни эшләй торғайны?- ҡушма ҡылым
3. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов).

**Зәңгәр** (һауа ) **, зәңгәр** (күк) - ниндәй? Зәңгәр-спектрҙа йәшел менән күк араһындағы төҫкә тап килгән. Лексик-семантик төркөмө: предметтарҙың, әйберҙәрҙең, төрлө күренештәрҙең төҫтәрен белдереүсе сифаттар.

**Тын** (кис)- ниндәй? шау-шыу тауыш булмаған ,тынлыҡ урынлашҡан. Лексик-семантик төркөмө :көн торошон белдергән сифаттар.

**Яҡты**(таң)-ниндәй?ҡояш ,ай,ут нуры төшкән,нурға тулы. Лексик-семантик төркөмө :көн торошон белдергән сифаттар.

**Ғорур** (имән)-ниндәй?Күсмә мәғәнәлә килгән Мөһабәт,мәғрур.Лексик-семантик төркөмө: тышҡы сифатты белдереүсе сифаттар.

**Нескә** (талдар)-ниндәй?Күсмә мәғәнәлә килгән. Бәләкәй генә тәьҫиргә лә һиҙгер,наҙлы. Лексик-семантик төркөмө: тышҡы сифатты белдереүсе сифаттар.

1. А)Өфөнөң уртаһында ф хәрефе тора.

Б) Дәрес аҙағы с хәрефе менән бөтә.

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе 7 ҡош йөҙә.

15. ***Унлап, һигеҙләп*** -сама һандары. Сама һандары предметтарҙың иҫәбен сама менән, яҡынса белдерә, күпмеләп? нисәләгән? нисә тирәһе? һорауҙарына яуап бирә

16. Биш ***баш*** умарта, ете ***дана*** китап. Төрки телдәрендә, шул иҫәптән башҡорт телендә, нумератив һүҙҙәр тип йөрөтөлгән һәм предметтарҙы, әйберҙәрҙе һанағанда, уларҙың иҫәбен күрһәткәндә киң ҡулланылған бер төркөм һүҙҙәр . **Биш баш умарта** бөртөклө әйберҙәрҙең иҫәбен белдерер өсөн ҡулланылған нумератив һүҙҙәрҙе белдергән лексик-семантик төркөмгә инә. **Ете дана китап** өйөлгән, бер урынға йыйылған предметтарҙы иҫәпләү өсөн ҡулланылған нумератив һүҙҙәрҙе белдергән лексик –семантик төркөмгә инә.

17. ***Яңыса, һинеңсә, айыуҙай, йәйен*** һүҙҙәре рәүеш һүҙ төркөмөнә ҡарай. Эш-хәлдең билдәһен, уларҙың нисек, ҡасан, ни рәүешле үтәлгәнен аңлатҡан һүҙҙәр рәүеш тип атала. Рәүеш нисек? ҡасан? ҡайҙа? күпме? ни тиклем? һорауҙарының береһенә яуап бирә, ҡылымға бәйләнеп, эштең нисек, ҡасан, күпме эшләнеүен белдерә.

18. ***"Ҡурайҡайым еңел, көйө ауыр”***.Минең уйлауымса,ҡурай –(ауырлығы буйынса) еңел уйын ҡоралы , үҫемлектән яһала,башҡорт батырҙары шуға ла уны үҙҙәре менән яуҙарға ла алған. Көйө ауыр, сөнки халыҡтың бөтә уй-хәсрәтен,ҡайғыһын - шатлығын да үҙ эсенә алған.

19. Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә торған һүҙҙәр- **фразеологик берәмектәр** тип атала.

20. **Айыу майы һөртөү** –йәшереп алыу, урлау, сәлдереү.